als_Latn dik_Latn sag_Latn
E mënjanuar çdo ditë e më shumë pas arritjes së marrëveshjes së nënshkruar nga dy kryetarët respektivë të PS-PD-së, Edi Rama dhe Lulzim Basha, partia Lëvizja Socialiste për Integrim e Ilir Metës, e deleguar për tu drejtuar nga Petrit Vasili dhe bashkëshortja e e Ilir Metës, Monika Kryemadhi, është hedhur në sulm frontale. Duke mos kursyer as aleaten e saj ende në bashkëqeverisje PS-në, por as edhe ish bashkëqeverisësen PD.
E vetme kundër dy partive më të mëdha në vend LSI, nga sa duket, ka zgjedhur të përdor strategjinë e goditjes pa fre për të arritur objektivin e shpallur publikisht për të qenë forcë e parë fituese e zgjedhjeve të 25 qershorit.
Kjo është dukja, pasi në fakt halli i LSI nuk është këtu. Trinomi Ilir Meta- Petrit Vasili- Monika Kryemadhi e dinë fare mirë se çfarëdo taktike të përdorin nuk ka asnjë shans që ta nxjerrin forcën e tyre politike të parën.
Nuk kanë shans pikërisht për hatër të nënshkrimit të marrëveshjes midis Ramës e Bashës, nga e cila, edhe pse nuk janë deklaruar hollësi, lexohet qartë se përveç të tjerave përmban edhe lënien e LSI-së në prapalistën e koalicionit bashkëqeverisës 2017. Që do të thotë lëshimin e saj në ujrat e hapura të detit të politikës, duke i dhënë fund qënies parti që, nga krushqitë me të mëdhenjtë, ka njohur vetëm fitore dhe asnjëherë humbje.
Sepse është fakt i njohur tashmë se, që nga themelimi e deri më sot, Lëvizja e Ilir Metës vetëm ka përfituar thela pushteti të cilin përveçse për përfitime personale e ka shfrytëzuar edhe për të zgjeruar anëtarësinë dhe elektoratin e vet.
LSI është e vetmja forcë politike që votohet me shumicë jo sepse përfaqëson ndonjë ideal, apo është alternativë në funksion të begatimit të atdheut e popullit, por vetëm sepse ofron para dhe vënde pune me shumicë.
Sepse është partia e pragmatizmit të pamerituar, në rradhët e LSI-së gjen me shumicë renegatë e mercenarë të arratisur nga PS-PD, si dhe partiçka të tjera, gjen biznesmen problematikë dhe të rinj me vese që, sikurse vetë Ilir Meta i qenë kandidat partie që në moshën 16 vjeçare, endërojnë të ngjisim majat e larta të pushtetit, politikës e bisnesit brenda pak viteve.
Është kjo etje e papërmbajtur e njerëzve, të cilët qëllim të vetëm kanë pushtetin, karrierën dhe paranë, që e bën LSI-në të jetë unike për numrin e zyrtarëve që kanë shënuar faqe të lavdishme në librin e asaj pjese të administrate së përfshirë në afera korruptive e skandale, madje edhe të niveleve të larta publike. Duke mos përjashtuar as edhe vetë Ilir Metën e kapur me “bllok në dorë”, ndërsa i jepte leksione lësiste përfitimi ish ministrit Dritan Prifti. /Citynews
Skandal Portal / Skandal.al
als_Latn als_Latn als_Latn als_Latn als_Latn als_Latn als_Latn als_Latn zsm_Latn